Pušaloto geležinkelio stotis

Pušaloto geležinkelio stotis – buvusi stotis Pušaloto miestelio rytiniame pakraštyje, prie Panevėžio–Joniškėlio geležinkelio. Stoties kompleksas yra kultūros paveldo objektas, jam priklauso dviejų aukštų stoties pastatas, turintis konstruktyvizmo stiliaus bruožų (Nr. ), mūrinis vienaaukštis gyvenamasis namas (Nr. ), stačiakampio formos kiemo viduryje – šulinys, aplink kiemą išsidėstę mediniai ūkiniai pastatai (Nr. ) ir lauko tualetas (Nr. ), kiek toliau kitoje stoties pastato pusėje – prekių sandėlis su prievaža (Nr. ), vėliau jame buvo dirbtuvės. Šiaurinėje pusėje – buvusios svarstyklės, rytinėje plyti grįsta stoties aikštė.

 Istorija 

1937–1938 m. buvo nutiestas Panevėžio–Joniškėlio siaurasis geležinkelis, 1938 m. atidaryta Pušaloto stotis. Šio ruožo stotyse įrengti vandens bokštai, hidrokolonėlės, vandens šuliniai, semaforai.Panevėžio siaurojo geležinkelio kompleksas. Pavb.lt (tikrinta 2023-08-15). Pušalote pastatyta stotis buvo dviejų aukštų gelsvai dažytas pastatas, kuriame buvo 4 butai, patalpa keleiviams, įrengti sandėliai, pastatyti ūkiniai pastatai.Panevėžio-Joniškėlio geležinkelis baigiamas statyti. „Lietuvos aidas“, 1938-08-31, psl. 1. Prie stoties buvo akmenimis išgrįsta erdvi aikštė su klomba, nuo miestelio pusės link stoties nutiesti platūs šaligatviai.

XX a. pabaigoje Panevėžio–Joniškėlio ruožu eismas apribotas, o 1996 m. liepos 1 d. išvis nutrauktas.Po dešimties metų pertraukos siaurukas sugrįžta į Joniškėlį. 2007-02-20, Delfi.lt (tikrinta 2023-08-15). 1996 m. Pušaloto stoties pastatas įtrauktas į Kultūros vertybių registrą.

 Šaltiniai 

Gelež
Kategorija:Pasvalio rajono savivaldybės geležinkelio stotys
Kategorija:Lietuvos kultūros vertybės: geležinkelio stotys